'n Babadogtertjie vir oud-Springbok John Smit - Maroela Media
'n Babadogtertjie vir oud-Springbok John Smit
Taylor Rose Smit
Die oud-Springbokkaptein, John Smit, is 'n babadogtertjie ryker. Smit het Woensdagmiddag 'n foto van baba Taylor Rose Smit op Twitter gelaai en geskryf: "Die Here het ons met 'n pragtige dogtertjie geseën vandag. Ons is nou amptelik 'n gesinnetjie van vyf!" Die "gesinnetjie van vyf" bestaan uit Taylor Rose, John, sy vrou, Roxane, dogter, Emma-Joan, en seun, Tyron.
Smit, wat vir 'n geruime tyd in Engeland vir die Saracans gespeel het, neem op 1 Julie die leisels oor as die uitvoerende hoof van die Natal Sharks. Die Sharks se huidige uitvoerende hoof, Brian van Zyl, sal tot 28 Februarie 2014 as mentor by die Sharks aanbly om Smit te ondersteun.